
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 10Em/1/2025 3822201277 23. 07. 2025 JUDr. Katarína Zajacová ECLI:SK:OSPD:2025:3822201277.4
Uznesenie Okresný súd v Prievidzi vo veci výkonu rozhodnutia oprávneného A. B. C., nar. X.X.XXXX, bytom D. XXX, zast. Kanisová & Kanis Advokátska kancelária s. r. o. so sídlom v Bratislave, Špitálska 10, IČO: 36 836 460 proti povinnej B. E. C., nar. XX.X.XXXX, bytom F. XXX, zast. SP & R s. r. o. so sídlom v Bratislave, Maróthyho 6, IČO: 36 859 982, o návrhu oprávneného na výkon rozhodnutia o úprave styku s maloletým B. C., nar. XX.X.XXXX, bytom F. XXX, zast. kolíznym opatrovníkom, Úradom práce, sociálnych vecí a rodiny v Prievidzi, takto rozhodol: I. Konanie o výkon rozhodnutia z a s t a v u j e . odôvodnenie: 1. Oprávnený, otec maloletého dieťaťa, sa podaným návrhom domáhal nariadenia výkonu rozhodnutia, rozsudku Okresného súdu Trnava č.k. 19P/44/2019-266 zo dňa 28.6.2021 v spojení s rozsudkom Krajského súdu Trnava č.k. 11CoP/98/2021-405 zo dňa 8.2.2022. Poukázal na to, že povinná súdne rozhodnutie o úprave jeho styku s maloletým dieťaťom nerešpektovala. V priebehu súdneho konania, dňa 22.7.2025, vzal podaný návrh celkom späť z dôvodu, že jeho styk s dieťaťom sa realizuje v súlade s právoplatným a vykonateľným súdnym rozhodnutím. 2. O zastavení konania súd rozhodol podľa § 29 ods. 1 CMP, podľa ktorého navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 3. Vo veci neboli dané dôvody pre pokračovanie v konaní podľa § 29 ods. 2 CMP. Nesúhlas so späťvzatím návrhu povinnou podľa § 29 ods. 3 CMP nebol vyjadrený. Poučenie: Proti tomuto rozhodnutiu je prípustné odvolanie. Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje, písomne v troch vyhotoveniach. Podľa § 363 CSP v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 62 ods. 1, 2 CMP, odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.
Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného predpisu, Zákona č. 233/1995 Z.z. o exekútoroch a exekučnej činnosti.

